|  |  |
| --- | --- |
|  | **EVROPSKA UNIJA**  DELEGACIJA U CRNOJ GORI |

GOVOR AMBASADORA AIVA ORAVA, Šefa Delegacije EU u Crnoj Gori

**Nacionalna konferencija o reformi pravosuđa u Crnoj Gori**

24. april 2017, 10h, PR Centar, Podgorica

Gospođo predsjednice Vrhovnog suda Medenica,

Gospodine potpredsjedniče Vlade Pažin,

Gospođo Gorjanc-Prelević,

Gospodine Vujoviću,

Dame i gospodo,

* Zadovoljstvo mi je što sam danas ovdje da govorim o reformi pravosuđa u Crnoj Gori. Za EU je ova tema izuzetno važna i EU pruža značajnu finansijsku i tehničku pomoć u ovoj oblasti.
* Reforma pravosuđa je jedan od glavnih prioriteta u oblasti vladavine prava i potpada pod temeljna pitanja (fundamentals first) u procesu pridruživanja. Kao što znate, napredak u ovim temeljnim oblastima određuje ukupni tempo pregovora.
* Nezavisno i efikasno pravosuđe, koje je krajnji cilj ove reforme, omogućiće građanima Crne Gore mogućnost da uživaju jednak pristup pravdi.
* Što se tiče institucija, veća odgovornost i efikasnost će osigurati i veće povjerenje građana, smanjiti zastoje u rješavanju slučajeva i donijeti osjećaj zadovoljstva zbog dobro obavljenog posla.
* Za EU, uspješna reforma pravosuđa će biti pokazatelj da je Crna Gora spremna da pruži visok nivo pristupa pravdi svim građanima i građankama Evrope.
* Važni koraci su preduzeti da bi se pravosuđe reformisalo, ali potrebno je preduzeti dodatne korake.
* Investiranje u ljudski kapital je ključno. Posebno su važni profesionalci koji vrijednosti vladavine prava i ljudskih prava stavljaju iznad bilo kakve političke ili lične koristi. Uspjeh reforme zavisi od izbora i napredovanja takvih ljudi.
* Reforme pravosudnog sistema ne može biti bez stabilnih institucija, političkog konsenzusa i unapređenja kapaciteta države da vrši javne dužnosti. Reforma mora biti praćena podrškom civilnog društva i javnom demokratskom kontrolom nad izvršavanjem javnih funkcija.
* U tom smislu, organizacije civilnog društva su veoma važne da pomognu Crnoj Gori da ostvari uspjeh u primjeni vrijednosti i standarda koji su prihvaćeni u Evropskoj uniji.
* Jedan od tih standarda je da oni koji obavljaju javne funkcije prihvataju i kritike javnosti. Konstruktivna kritika posebno koristi sudijama i državnim tužiocima kojima je povjerena moć da donose odluke u javnom interesu i sprovode vladavinu prava, uključujući slobodu izražavanja.
* Ne umanjujem obimnost poduhvata reformisanja pravosuđa, kao ni njegovu težinu. Ali siguran sam da uz snažnu političku volju napredak koji je do sada postignut u smislu reforme zakonodavnog okvira i izgradnje institucija može biti pretvoren u konkretne rezultate na terenu. Uspjeh reforme pravosuđa će donijeti očiglednu korist za državu i sve građane i građanke. I Evropska unija će svakako nastaviti da podržava Crnu Goru u ovom procesu.
* Hvala na pažnji!